જેના ઇષ્ટ દેવ શ્રીકૃષ્ણ ભગવાન છે પરંતુ જેને ભોળાનાથમાં અખૂટ શ્રદ્ધા છે તેવી એલ.એલ.બી કરતી સ્મિતા પટેલ કહે છે કે,”મારા દરેક પ્રશ્નનો હલ પ્રભુ શિવ પાસે છે. મારા ઘરની નજીકમાં જ શિવજીનું મંદિર છે માટે મારો નિત્યક્રમ પ્રભુ શિવની આરાધનાથી જ શરૂ થાય છે. બાળપણથી જ મમ્મી કહેતા કે જેમ શરીરનો ખોરાક અનાજ છે, તેમ આત્માનો ખોરાક પ્રાર્થના છે. આત્મા હંમેશા અમર છે માટે હંમેશા પ્રાર્થના કરવી. મારંુ દરેક કાર્ય ઓમ નમઃ શિવાયથીજ શરૂ થાય છે અને શ્રાવણ માસની તો હું આતુરતાથી રાહ જોેતી હોઉં છું કારણ કે આ એ મહિનો છે જે મને પ્રભુ શિવની વધારે નજીક લઇ જાય છે. આ પૂરો મહિનો હું એકટાણાં કરું છું સાથે જ વિશેષ નિયમ પણ લઉં છુ. આખા માસ દરમિયાન શિવજીના મંદિરની સાફસફાઇનું કાર્ય હું જ કરું છું. આમ શ્રાવણ માસ મારા માટે વિશેષ બની જાય છે.”